Nobelprys vir fisika gaan aan... | Netwerk24
08 Oktober 2019 12:41
Die Nobelprys vir fisika is Dinsdag in Stockholm, Swede, aan drie wetenskaplikes toegeken "vir hul navorsing en teoretiese ontdekkings in die fisiese kosmologie".
Dié prys is aan James Peebles, Michel Mayor en Didier Queloz toegeken.
Peebles is vereer vir sy bydrae tot die verstaan van die evolusie van en struktuur van die heelal en die aarde se plek in die kosmos, terwyl Mayor en Queloz vereer is nadat hulle vir die eerste keer 'n planeet wat buite ons sonnestelsel om 'n sonagtige ster wentel, gevind het.